cyanic-selkie/wikianc huggingface dataset:
Σκιά ματιών
Χρήση της σκιάς
Η σκιά ματιών μπορεί να προσθέσει βάθος και διάσταση στα μάτια, να συμπληρώσει το χρώμα των ματιών, να κάνει τα μάτια να φαίνονται μεγαλύτερα ή απλά να τραβήξει την προσοχή στα μάτια. Η σκιά ματιών κυκλοφορεί σε πολλά διαφορετικά χρώματα και υφές. Συνήθως γίνεται από σκόνη και μαρμαρυγία, αλλά μπορεί επίσης να βρεθεί σε μορφή υγρού, μολυβιού, κρέμας.
Η σκιά χρησιμοποείται κυρίως από γυναίκες. Στη δυτική κοινωνία, θεωρείται γυναικείο καλλυντικό, ακόμη και όταν χρησιμοποιείται από τους άνδρες. Στην γκόθικ τάση, η μαύρη ή παρόμοια σκοτεινή σκιά ματιών και άλλα είδη μακιγιάζ των ματιών είναι δημοφιλή και στα δύο φύλα.
Πολλοί άνθρωποι χρησιμοποιούν σκιά ματιών απλά για να βελτιώσουν την εμφάνισή τους, αλλά χρησιμοποιείται επίσης συχνά στο θέατρο. Ανάλογα με τον τόνο και την εμπειρία του δέρματος, η επίδραση της σκιάς ματιών συνήθως αναδεικνύει την αίγλη και κερδίζει την προσοχή. Η χρήση της σκιάς ματιών επιχειρεί να αναπαραγάγει τη φυσική σκιά των ματιών που παρουσιάζουν μερικές γυναίκες λόγω της φυσικής αντίθεσης χρωματισμού στα βλέφαρά τους. Η φυσική σκιά ματιών μπορεί να κυμαίνεται οπουδήποτε από μια γυαλιστερή λάμψη στα βλέφαρα κάποιου, σε ροζ ή ακόμα και σε ασημένια εμφάνιση.
Παραπομπές
Κατηγορία:Κοσμητική
Κούσκο
Το Κούσκο, επίσης Κούζκο (ισπανικά Cuzco, Κέτσουα Qosqo ή Qusqu) ισπανική προφορά ΔΦΑ : [ˈkusko], είναι μια πόλη στο νοτιοανατολικό Περού. Έχει πληθυσμό 300.000 κατοίκων, ενώ βρίσκεται σε υψόμετρο 3.500 μέτρων. Η πόλη αποτελούσε την αρχαία ιστορική πρωτεύουσα της αυτοκρατορίας των Ίνκα. Κατά τη βασιλεία του Σάπα Ίνκα Πατσακούτι, η μικρή πόλη-κράτος μεταμορφώθηκε σε μια τεράστια και δυνατή αυτοκρατορία.
Οι πρώτοι Ισπανοί κατέφτασαν στο Κούσκο στις 15 Νοεμβρίου 1533, ενώ επίσημα ανακαλύφθηκε το 1534 από το Φρανσίσκο Πισάρρο. Πολλά κτίρια που κατασκευάστηκαν μετά την κατάκτηση του Περού έχουν ισπανικές επιρροές, αλλά εμπνέονται και από την αρχιτεκτονική των Ίνκα. Οι Ισπανοί έχτισαν εκκλησίες στη θέση των παλαιών ναών και επαύλεις στη θέση των αρχαίων παλατιών. Κατά τη διάρκεια της αποικιοκρατίας, η πόλη ευημερούσε χάρη στη γεωργία, την κτηνοτροφία, τα μεταλλεία και το εμπόριο με την Ισπανία.
Ο μεγάλος σεισμός του 1950 στην πόλη του Κούσκο κατέστρεψε το ηγουμενείο και την εκκλησία του Αγίου Δομήνικου, τα οποία είχαν χτιστεί πάνω από τον Ναό του Ήλιου. Ωστόσο, τα κτίρια των Ίνκα άντεξαν το σεισμό, ενώ ήρθαν στην επιφάνεια και κάποια από τα παλαιά τείχη της πόλης.
Το Κούσκο είναι αδελφοποιημένη πόλη με την Αθήνα.
Αξιοθέατα
Η αρχική πόλη των Ίνκα καταστράφηκε από τον Φρανσίσκο Πισάρρο το 1535. Ωστόσο, υπάρχουν ακόμη ερείπια από το Παλάτι, το Ναό του Ήλιου και το Ναό των Παρθένων του Ήλιου. Από τη μετέπειτα περίοδο, από τα πιο σημαντικά κτίρια της πόλης είναι ο καθεδρικός του Αγίου Δομήνικου. Κοντά στο Κούσκο βρίσκεται και η πόλη Μάτσου Πίτσου.
Οι φάλαινες του Αυγούστου
To Οι Φάλαινες του Αυγούστου (αγγλ. The Whales of August) είναι δραματική ταινία παραγωγής 1987, σκηνοθεσίας Λίντσεϊ Άντερσον με πρωταγωνίστριες τη Μπέτι Ντέιβις και τη Λίλιαν Γκις στο ρόλο δυο ηλικιωμένων αδελφών. Τις δυο μεγάλες ηθοποιούς του Χόλιγουντ πλαισιώνουν η Αν Σόδερν και ο Βίνσεντ Πράις. Η ταινία είναι βασισμένη στο ομώνυμο θεατρικό έργο του Ντέιβιντ Μπέρι και χάρισε στην Αν Σόδερν υποψηφιότητα για Όσκαρ Β' Γυναικείου Ρόλου.
Πλοκή
Δυο ηλικιωμένες αδελφές η Λίμπι Στρονγκ (Μπέτι Ντέιβις) και η Σάρα Γουέμπερ, μένουν μαζί στο παραθαλάσσιο σπίτι τους στο Μέιν. Ο καιρός έχει περάσει και οι δυο τους αναπολούν το παρελθόν. Επί πενήντα συναπτά έτη οι δυο τους παραθέριζαν τα καλοκαίρια στην παραλία του Μέιν και περίμεναν τις φάλαινες να εμφανιστούν κοντά στην ακτή. Αλλά τα πράγματα έχουν αλλάξει, οι φάλαινες δεν έρχονται πια, η Λίμπι είναι τυφλή, ισχυρογνώμων και περιμένει τη στιγμή του θανάτου της και η Σάρα ανησυχεί πολύ για την κατάστασή της. Η Σάρα δείχνει επίσης ενδιαφέρον για τον κύριο Μάρανοφ, τον αριστοκράτη γείτονά τους και όταν μια μέρα τον καλεί σπίτι για φαγητό η Λίμπι συμπεριφέρεται με αγένεια τόσο σε εκείνον όσο και στην αδελφή της. Τότε η Σάρα αρχίζει να σκέφτεται σοβαρά να στείλει την αδελφή της σε οίκο ευγηρίας. Η αδελφική αγάπη όμως πρόκειται να θριαμβεύσει.
Βραβεία
Τα γυρίσματα της ταινίας έγιναν στο Κλιφ Άιλαντ του Μέιν, υπό τις οδηγίες του σκηνοθέτη Λίντσεϊ Άντερσον. Οι φήμες ήθελαν και τις δυο πρωταγωνίστριες να λαμβάνουν υποψηφιότητες για βραβείο Όσκαρ, έστω για να τιμηθεί η διάρκεια και η διαχρονικότητά της καριέρας τους. Η Ακαδημία όμως δεν τίμησε με υποψηφιότητες εκείνες, αλλά την συμπρωταγωνίστριά τους Αν Σόδερν, που έχασε το Όσκαρ Β' Γυναικείου Ρόλου από την Ολυμπία Δουκάκη που κέρδισε το βραβείο για την ερμηνεία της στην ταινία του Νόρμαν Τζούισον Κάτω από τη λάμψη του φεγγαριού (Moonstruck, 1987). Η ταινία συμμετείχε επίσης στο Φεστιβάλ των Καννών εκτός συναγωνισμού.
Βραβεία Ακαδημίας Κινηματογράφου (Όσκαρ)
Υποψηφιότητα:
Εξωτερικοί Σύνδεσμοι
Κατηγορία:Αμερικανικές ταινίες Κατηγορία:Ταινίες του 1987 Κατηγορία:Αγγλόφωνες ταινίες Κατηγορία:Αμερικανικές δραματικές ταινίες Κατηγορία:Ταινίες βασισμένες σε θεατρικά έργα Κατηγορία:Ταινίες γυρισμένες στο Μέιν Κατηγορία:Ταινίες με θέμα την αναπηρία
The Daily Star (Μπανγκλαντές)
Η Daily Star είναι η μεγαλύτερη σε κυκλοφορία καθημερινή αγγλόφωνη εφημερίδα στο Μπαγκλαντές. Ιδρύθηκε από τον Σιέντ Μοχάμεντ Άλι στις 14 Ιανουαρίου 1991, καθώς το Μπαγκλαντές βρισκόταν σε μεταβατική φάση και αποκαθιστούσε τη κοινοβουλευτική δημοκρατία. Σήμερα η Daily Star αναδειχθεί ως μια από τις κορυφαίες και επιδραστικές εθνικές εφημερίδες. Η θέση της στο Μπαγκλαντές είναι συγκρίσιμη με εκείνη των The New York Times στις Ηνωμένες Πολιτείες και του The Independent στο Ηνωμένο Βασίλειο.
Το σύνθημα, "Δεσμευμένη για το Δικαίωμα των πολιτών να Γνωρίζουν", εμφανίζεται στο πρωτοσέλιδο. Την εφημερίδα ηγείται ο Μαχφούζ Ανάμ, μέλος του Μούκτι Μπαχίνι, και πρώην αξιωματούχος των Ηνωμένων Εθνών. Τα κύρια γραφεία βρίσκονται στην Ντάκα και τη Τσιταγκόνγκ, με αρκετούς αντιπροσώπους στο εξωτερικό. Είναι οργανωμένη σε ενότητες: Ειδήσεις, Απόψεις και Συντακτικό, Star Business, Star Sports, Τέχνες και Ψυχαγωγία, Εθνικά και Μητροπολιτικά. Τα σημαντικότερα συμπληρώματα περιλαμβάνουν τα The Star, Forum, Τρόπος Ζωής, Star Literature, Το Δίκαιο & τα Δικαιώματά Μας, Κραυγή, Star Insight και Επιστήμη και Ζωή.
Η Daily Star ανήκει στη Mediaworld, στην οποία σημαντικό μερίδιο κατέχει ο Όμιλος Transcom του Λατιφούρ Ραχμάν. Ο όμιλος επίσης κατέχει την Prothom Alo, μια από τις πιο διαβασμένες Βεγγαλικές εφημερίδες στον κόσμο.
Διαχείριση
Ο Μαχφούζ Ανάμ, συντάκτης και εκδότης της The Daily Star, είναι επίσης στο εξαμελές διοικητικό συμβούλιο, εκ των οποίων ο Ροκέγια Αφζάλ Ραχμάν είναι πρόεδρος. Το διοικητικό συμβούλιο ασχολείται με οικονομικά θέματα.
Το γενικό τμήμα της εφημερίδας έχει επικεφαλής τον Δρ. Σαλεχουντίν Αχμέντ, αρχισυντάκτη, ενώ η ομάδα ειδήσεων ηγείται από τον Ασφακούλ Χακ, επικεφαλής συντάκτη ειδήσεων. Ο Αχμέντ Αλί είναι υπεύθυνη για τα Μητροπολιτικά. Άλλοι ηγέτες είναι ο Α.Φ.Μ. Τζαμαλουντίν (μάνατζερ δημιουργία), Μιζανούρ Ραχμάν (διαχείριση λογαριασμών), Σελίμ. Σ.Χ. Τσοουντχουρί (μάνατζερ παραγωγής και εκδηλώσεων), και ο Σερ Αλί (διευθυντής διαφήμισης).
Διαδικτυακή έκδοση
Η ηλεκτρονική έκδοση της Daily Star ενημερώνεται συνεχώς κάθε μέρα με τις τελευταίες ειδήσεις για τα έκτακτα, την πολιτική, τις επιχειρήσεις, την τεχνολογία, τον κόσμο, την ψυχαγωγία, τον αθλητισμό, τον τρόπο ζωής και την εγκληματικότητα.
Σελίδες, περιοδικά και συμπληρώματα
Η Daily Star δημοσιεύει μια σειρά από συμπληρώματα μαζί με την κύρια δημοσίευση των 24 σελίδων.
Εξωτερικοί σύνδεσμοι
Κατηγορία:Εφημερίδες με τόπο έκδοσης το Μπανγκλαντές
Τετραϋδροπυράνιο
To τετραϋδροπυράνιο ή οξάνιο ή 1,5-εποξυπεντάνιο ή 1,5-πεντυλοξείδιο ή οξακυκλοεξάνιο (THP: TetraHydroPyran) είναι ένας ετεροκυκλικός αιθέρας, με μοριακό τύπο C5H10O. Στις κανονικές συνθήκες περιβάλλοντος, δηλαδή θερμοκρασία 25 °C και πίεση 1 atm, είναι ένα άχρωμο πτητικό υγρό, αλλά είναι αδιαφανές. Το μόριό του αποτελείται από έναν εξαμελή δακτύλιο που περιέχει από πέντε (5) μεθυλένια (ομάδες -CH2) και ένα (1) άτομο οξυγόνου. Τα παράγωγα του τετραϋδροπυρανίου είναι πιο συνηθισμένα. Οι τετραϋδροπυρανυλαιθέρες παράγονται από αντίδραση αλκοολών με διυδροπυράνιο και είναι συνηθισμένα ενδιάμεσα στην οργανική σύνθεση. Επιπλέον, ο δακτύλιος του τετραϋδροπυρανίου είναι ο πυρήνας των πυρανοζών σακχάρων, όπως η γλυκόζη.
Πηγές πληροφόησης
Κατηγορία:Ετεροκυκλικοί αιθέρες Κατηγορία:C5
Συμπίεση δυναμικού εύρους
Ο κομπρέσσορας ήχου είναι ένας δυναμικός επεξεργαστής ο οποίος μειώνει ή αυξάνει την ένταση ενός ηχητικού σήματος συμπιέζοντας την δυναμική περιοχή του, ώστε αυτό να μπορέσει να προσαρμοστεί κατάλληλα στα όρια πλάτους που ορίζει ο χρήστης.
Οι κομπρέσσορες έχουν κάποια ρυθμιστικά για τον έλεγχο του εισερχόμενου σήματος όπως το κατώφλι (threshold), ο λόγος (ratio), ο χρόνος εκκίνησης (attack) και απελευθέρωσης (release), και η ενίσχυση εξόδου (make up gain). thumb|150px|
Threshold (κατώφλι)
Η ρύθμιση του threshold θέτει το όριο στο οποίο όταν η στάθμη του σήματος το ξεπερνά τότε ο κομπρέσσορας αρχίζει να λειτουργεί.
Ratio (Ρύθμιση Λόγου)
Όταν το σήμα ξεπεράσει το κατώφλι ο κομπρέσσορας το εξασθενεί. Το ποσό της συμπίεσης καθορίζεται από αυτήν την παράμετρο. Σε μαθηματικούς όρους, το ratio συγκρίνει το ποσό του εισερχόμενου σήματος που έχει ξεπεράσει το threshold με το ποσό του εξασθενημένου σήματος που έχει ξεπεράσει το threshold.
Για παράδειγμα ένα ratio 4:1 περιγράφει μια κατάσταση στην οποία το εισερχόμενο σήμα που έχει ξεπεράσει το threshold είναι κατα 4 φορές μεγαλύτερο από το εξερχόμενο σήμα που έχει ξεπεράσει το threshold. 4 dB εισερχόμενου σήματος πάνω από το threshold γίνονται 1 dB εξερχόμενου σήματος πάνω από το threshold, 8 dB εισερχόμενου σήματος πάνω από το threshold γίνονται 2 dB εξερχόμενου σήματος πάνω απο το threshold. Ένα ratio Χ:1 επιβάλει στον κομπρέσσορα ότι η είσοδος πρέπει να υπερβαίνει το όριο του x dB, προκειμένου για την έξοδο να επιτευχθεί ένα επίπεδο μόλις 1 dB πάνω από το threshold.
Όταν ο λόγος είναι πάνω από 10:1 τότε αντί για compression, η διαδικασία ονομάζεται limiting και ο επεξεργαστής ονομάζεται limiter.
Attack (Χρόνος Εκκίνησης)
Το attack περιγράφει το πόσο χρόνο θα χρειαστεί ο κομπρέσσορας για να φτάσει στην πλήρη συμπίεση εφόσον έχει ξεπεραστεί το threshold. Η σημασία του attack όμως δεν περιορίζεται στην μετάβαση του σήματος που ξεπερνά το threshold αλλά είναι σε εξέλιξη για οποιοδήποτε σήμα ίσο ή μεγαλύτερο από το threshold και τα αυξανόμενα σε ένταση σήματα.
Σε ratio 4:1 το σήμα που έχει ξεπεράσει το threshold 4 dB θα εξασθενηθεί κατά 3 dB ώστε να είναι ίσο με 1 dB στην έξοδο πάνω από το threshold.
Καθώς το εισερχόμενο σήμα αυξάνεται σε πλάτος το οποίο είναι 8 dB πάνω από το threshold η εξασθένηση πρέπει να αυξηθεί από τα 3 dB στα 6 dB προκειμένου να επιτευχθεί ο στόχος των 2 dB πάνω από το threshold. Το attack καθορίζει επίσης αυτή την περαιτέρω μείωση της έντασης.
Release Time (Χρόνος Απελευθέρωσης)
Όταν Το εισερχόμενο σήμα που έχει ξεπεράσει το threshold αρχίσει να μειώνεται σε ένταση τότε το κομπρέσσορας πρέπει να αρχίσει να το αποσυμπιέζει. Υπεύθυνη για αυτόν τον στόχο είναι αυτή η παράμετρος. Επίσης το release ελέγχει και τον χρόνο αποσυμπίεσης του σήματος το οποίο μόλις σταμάτησε να ξεπερνά το threshold.
Make Up Gain (Ενίσχυση Εξόδου)
Μετά από όλες τις παραπάνω παραμέτρους προφανώς το σήμα έχει δεχθεί εξασθένηση της εντάσεως του οπότε το make up gain χρησιμοποιείται για να ανεβάσει την στάθμη του σήματος. Σημειωτέον ότι αν αυξηθεί η ένταση του κομπρεσσαρισμένου σήματος αυξάνεται παράλληλα και η στάθμη του μη κομπρεσσάρισμενου σήματος.
Διαβάστε επίσης
Κατηγορία:Ηχογράφηση
Χιούμπερτ Χιουζ
Ο Χιούμπερτ Χιουζ (Hubert Hughes, 15 Οκτωβρίου 1933-7 Μαΐου 2021) ήταν πολιτικός από την Ανγκουίλα, και υπηρέτησε ως επικεφαλής υπουργός μετά τη νίκη του κόμματός του στις γενικές εκλογές του 2010, από το 2010 ως τις 23 Απριλίου 2015. Διετέλεσε επικεφαλής υπουργός και προηγουμένως, από τις 16 Μαρτίου 1994 ως τις 6 Μαρτίου 2000.
Πρώτη θητεία στην κυβέρνηση
Γεννήθηκε στο Σάουθ Χιλ. Ανέλαβε για πρώτη φορά επικεφαλής υπουργός το Μάρτιο του 1994 μετά τη νίκη του κόμματός του στις εκλογές εκείνου του μήνα. . Το 1999 η κυβέρνησή του απώλεσε την πλειοψηφία της στο κοινοβούλιο, έπειτα από την αποχώρηση του Δημοκρατικού Κόμματος (ADP). Κατά συνέπεια, υπέστη ήττα στις επόμενες εκλογές, οι οποίες διεξήχθησαν το 2000 και νέος επικεφαλής υπουργός ορκίστηκε ο Όσμπουρν Φλέμινγκ.
Αντιπολίτευση
Στις εκλογές που διεξήχθησαν στις 21 Φεβρουαρίου του 2005 κέρδισε το Ενωτικό Μέτωπο της Ανγκουίλας, ένας συνασπισμός απαρτιζόμενος από την Εθνική Συμμαχία Ανγκουίλας και το Δημοκρατικό Κόμμα Ανγκουίλας. Έπειτα από τις εκλογές, ο Άλμπερτ Χιουζ, αποχώρησε από την Στρατηγική Συμμαχία της Ανγκουίλας και προσχώρησε στην κυβέρνηση. Το σχίσμα στους κόλπους της αντιπολίτευσης είχε αποτέλεσμα να μη διοριστεί από τον Κυβερνήτη αρχηγός της αντιπολίτευσης.
Εκλογική νίκη 2010
Toν Σεπτέμβριο του 2009 ως ηγετικό στέλεχος της αντιπολίτευσης, ο Χιουζ ζήτησε από την κυβέρνηση του Φλέμινγκ να ορίσει ημερομηνία για διεξαγωγή εκλογών. Την περίοδο εκείνη ο πρώην ανώτερος υπουργός ήταν το μακροβιότερο μέλος του Κοινοβουλίου, υπηρετώντας επί περισσότερα από 25 χρόνια. Στις εκλογές που διενεργήθηκαν στις 15 Φεβρουαρίου 2010 ο συνασπισμός του Χιουζ (Ενωτικό Κίνημα Ανγκουίλας) κέρδισε 4 επί συνόλου 7 εδρών στο κοινοβούλιο Ο Χιουζ ορκίστηκε ανώτερος υπουργός στις 16 Φεβρουαρίου 2010.
Αποχώρηση από την εξουσία
Μετά την ήττα του κόμματός του στις γενικές εκλογές του 2015, ο Χιουζ αποχώρησε από το αξίωμα και νέος επικεφαλής υπουργός ορκίστηκε ο Βίκτορ Μπανκς.
Θάνατος
Απεβίωσε σε ηλικία 87 ετών στις 7 Μαΐου 2021.
Παραπομπές
Κατηγορία:Επικεφαλής υπουργοί της Ανγκουίλας
Μίλτον (Οντάριο)
Το Μίλτον (αγγλικά: Milton) είναι πόλη στο Νότιο Οντάριο του Καναδά και μέρος της Περιοχής Χάλτον στην ευρύτερη περιοχή του Τορόντο. Μεταξύ του 2001 και του 2011, το Μίλτον ήταν ο ταχύτερα αναπτυσσόμενος δήμος στον Καναδά, με αύξηση του πληθυσμού κατά 71,4% από το 2001 έως το 2006 και αύξηση 56,5% από το 2006 έως το 2011. Το 2016, ο πληθυσμός της απογραφής του Μίλτον ήταν 110.128 με εκτιμώμενη αύξηση σε 228.000 έως το 2031. Παρέμεινε η ταχύτερα αναπτυσσόμενη κοινότητα στο Οντάριο, αλλά θεωρήθηκε ως η έκτη ταχύτερα αναπτυσσόμενη στον Καναδά εκείνη την εποχή.
Αποτελούμενο από έκταση 365 τετραγωνικών χιλιομέτρων, το Μίλτον βρίσκεται 40 χιλιόμετρα δυτικά από το κέντρο του Τορόντο στην εθνική οδό 401 και είναι ο δυτικός τερματικός σταθμός του προαστιακού τρένου και λεωφορειοδρόμων των Γραμμών Μίλτον που διαχειρίζεται η GO Transit. Το Μίλτον βρίσκεται στην άκρη του Βαράθρου του Νιαγάρα, ενός παγκόσμιου καταφυγίου βιόσφαιρας της UNESCO και του μονοπατιού πεζοπορίας Μπρους (Bruce Trail).
Παραπομπές
Κατηγορία:Πόλεις του Οντάριο
Βουρδουμπάς
Επίσης, το ίδιο επώνυμο έφεραν δύο νεότερα πρόσωπα:
Αυγουστάλια
Τα Αυγουστάλια ήταν αρχαίες μεγαλοπρεπείς εορτές που τελούνταν στην Αρχαία Ρώμη προς τιμή του πρώτου Αυτοκράτορα της Ρωμαϊκής Αυτοκρατορίας Οκταβιανού Αυγούστου, σε ανάμνηση της εκεί ευτυχούς επανόδου του μετά τις νικηφόρες εκστρατείες του κατά των Πάρθων στην ανατολή (Ελλάδα, Μικρά Ασία, Συρία) επιβάλλοντας την ειρήνη σ΄ όλη την Αυτοκρατορία που ο ίδιος ίδρυσε.
Τα Αυγουστάλια διαρκούσαν μία εβδομάδα από 5 μέχρι 12 Οκτωβρίου και περιελάμβαναν μεταξύ άλλων πανηγυρικών τελετών και αγώνες στον Ιππόδρομο. Οι επιφορτισμένοι με τις τελετές αυτές πρόσωπα και σωματεία ιερέων καλούνταν Αυγουστάλιοι. Η ημέρα της εορτής του Αυτοκράτορα ονομαζόταν "Augustalis".
Πηγές
Κατηγορία:Αρχαίες ρωμαϊκές εορτές
Γιάν Χέκερ
Ο Γιαν Χέκερ (γερμ. Jan Hecker, 1967 - 2021 ) ήταν Γερμανός δικηγόρος, πρεσβευτής, σύμβουλος εξωτερικής πολιτικής της Καγκελαρίου Άνγκελα Μέρκελ και δικαστής στο Ομοσπονδιακό Διοικητικό Δικαστήριο και αναπληρωτής καθηγητής στο Ευρωπαϊκό Πανεπιστήμιο Viadrina.
Παραπομπές
Κατηγορία:Γερμανοί Κατηγορία:Πολιτικοί του SPD Κατηγορία:Γερμανοί δικηγόροι
24 Θέμις
Η μέση «διάμετρος» της Θέμιδος είναι 198 χλμ. και την κατατάσσει ανάμεσα στους 16 μεγαλύτερους από τους (χιλιάδες) αστεροειδείς της Κύριας Ζώνης. Η μάζα της είναι αβέβαιη, αν και η πυκνότητά της φαίνεται σημαντική. Η Θέμις περιστρέφεται γύρω από τον εαυτό της μία φορά κάθε 8 ώρες και 23 λεπτά. Η λευκαύγειά της (0,067) είναι πολύ μικρή, υποδεικνύοντας ένα πολύ σκουρόχρωμο σώμα.
Εξωτερικοί σύνδεσμοι
Θεμις
Νοσταλγία
Η νοσταλγία είναι συναίσθημα που εκδηλώνεται με επιθυμία για το παρελθόν, συνήθως για μια περίοδο με ευχάριστες αναμνήσεις. Η λέξη νοσταλγία αποτελείται από τις λέξεις νόστος, που σημαίνει «επιστροφή στο σπίτι», και την ομηρική λέξη και ἄλγος, που σημαίνει «πόνος», και επινοήθηκε τον 17ο αιώνα από φοιτητή ιατρικής για να περιγράψει τα συναισθήματα που εμφανίζουν οι Ελβετοί μισθοφόροι που πολεμούν εκτός πατρίδος. Περιγράφηκε ως ιατρική κατάσταση - μια μορφή μελαγχολίας - στην πρώιμη νεότερη περίοδο.
Η νοσταλγία συνδέεται με τη λαχτάρα για το παρελθόν, τις προσωπικότητες, τις δυνατότητες και τα γεγονότα, τον "παλιό καλό καιρό".
Η επιστημονική βιβλιογραφία για τη νοσταλγία αναφέρεται συνήθως στη νοσταλγία σχετικά με την προσωπική ζωή και έχει μελετήσει κυρίως τις επιπτώσεις της νοσταλγίας που προκαλούνται. Η όσφρηση και η αφή είναι ισχυροί παράγοντες νοσταλγίας λόγω της επεξεργασίας αυτών των ερεθισμάτων που περνούν πρώτα από την αμυγδαλή, τη συναισθηματική έδρα του εγκεφάλου. Αυτές οι αναμνήσεις του παρελθόντος είναι συνήθως σημαντικά γεγονότα. Η μουσική και ο καιρός μπορούν επίσης να είναι ισχυροί παράγοντες.
Παραπομπές
Κατηγορία:Συναισθήματα
Βίκτωρ Εμμανουήλ Γ΄ της Ιταλίας
Ο Βίκτωρ Εμμανουήλ Γ΄ (ιταλικά: Vittorio Emanuele Ferdinando Maria Gennaro di Savoia, 11 Νοεμβρίου 1869 – 28 Δεκεμβρίου 1947) ήταν γιος του Ουμβέρτου Α΄ της Ιταλίας και της Μαργαρίτας της Σαβοΐας.
Ο Βίκτωρ Εμμανουήλ Φερδινάνδος Μαρία Ιανουάριος ήταν ο τρίτος Βασιλιάς της Ιταλίας από τον Ιούλιο του 1900 ως το Μάιο του 1946. Επιπρόσθετα κατείχε τους θρόνους της Αιθιοπίας και της Αλβανίας, κάτι που δεν αναγνωρίστηκε διεθνώς. Κατά τη διάρκεια της βασιλείας του το Βασίλειο της Ιταλίας συμμετείχε στους δύο Παγκόσμιους Πολέμους. Επίσης, εκείνη την περίοδο αναπτύχθηκε ο ιταλικός φασισμός του Μπενίτο Μουσολίνι.
Πρόγονοι
Κατηγορία:Βασιλείς της Ιταλίας Κατηγορία:Βασιλείς της Αλβανίας Κατηγορία:Οίκος της Σαβοΐας
Γεώργιος Α. Παπαδημητρίου
Ο Γεώργιος Παπαδημητρίου (15 Αυγούστου 1944 - 16 Φεβρουαρίου 2009), του Αλεξάνδρου, ήταν Έλληνας πανεπιστημιακός και συγγραφέας.
Βιογραφία
Γεννήθηκε το 1944 στη Θεσσαλονίκη και σπούδασε νομική στο Αριστοτέλειο Πανεπιστήμιο Θεσσαλονίκης. Δίδαξε Συνταγματικό Δίκαιο στο Πανεπιστήμιο Αθηνών και στη δεκαετία του '70 συνεργάστηκε με την Ντόιτσε Βέλλε και το Ινστιτούτο Μαξ Πλανκ. Από το 1979 ως το 1983 ήταν καθηγητής Νομικής στο ΑΠΘ. Το 1984 εξελέγη καθηγητής στο Τμήμα Πολιτικής Επιστήμης και Δημόσιας Διοίκησης του Πανεπιστημίου Αθηνών, του οποίου ήταν πρόεδρος από το 1993 ως το 1995. Μετά τη Μεταπολίτευση εργάστηκε ως δικηγόρος και στη συνέχεια έγινε νομικός σύμβουλος στο γραφείο του πρωθυπουργού Κώστα Σημίτη.
Το 1993 εξέδωσε το περιοδικό (διαδικτυακό από το 2003) Νόμος και Φύση, μαζί με τον Κώστα Μενουδάκο. Τιμήθηκε με το παράσημο Ανώτερος Ταξιάρχης του Τάγματος Μακαρίου Γ΄ της Κυπριακής Δημοκρατίας. Στις εκλογές του 2007 εξελέγη βουλευτής Επικρατείας με το ψηφοδέλτιο του ΠΑΣΟΚ, αξίωμα που κατείχε έως και την ημερομηνία του θανάτου του, μιας και επανεξελέγη στις εκλογές του 2009.
Από το 2000 και για τέσσερα χρόνια ήταν επικεφαλής της Ομάδας Εργασίας για την παρακολούθηση του Κυπριακού.
Πέθανε, έπειτα από ασθένεια πολλών μηνών, στις 16 Φεβρουαρίου 2009 και την έδρα του στη Βουλή κατέλαβε ο Ηλίας Μπεριάτος. Κηδεύτηκε από το Πρώτο Νεκροταφείο Αθηνών.
Παραπομπές
Κατηγορία:Έλληνες πανεπιστημιακοί Κατηγορία:Έλληνες βουλευτές επικρατείας Κατηγορία:Βουλευτές εκλεγμένοι με το ΠΑΣΟΚ Κατηγορία:Απόφοιτοι Αριστοτελείου Πανεπιστημίου Θεσσαλονίκης Κατηγορία:Καθηγητές Πολιτικής Επιστήμης και Δημόσιας Διοίκησης Αθηνών
Ζακλίν ντε Λα Ρος
Η Ζακλίν (γαλλικά: Jacqueline de La Roche), που στην ελληνική βιβλιογραφία αναφέρεται και ως Ιακωβίνα, από τον Οίκο ντε Λα Ρος, ήταν από τους τελευταίους εκπρόσωπους της οικογένειας Ντε Λα Ρος στο Δουκάτο των Αθηνών και στο Πριγκιπάτο της Αχαΐας.
Βιογραφία
Ήταν κόρη του Ραϋνάλδου ντε Λα Ρος και κληρονόμος του, ενώ ήταν επίσης βαρόνη της Βελιγοστής και του Δαμαλά. Ο Ραϋνάλδος/Ρενώ ήταν γιος τού Ιακώβου, γιου και διαδόχου του Γουλιέλμου Β΄ βαρόνου της Βελιγοστής και του Δαμαλά.
Πηγές
Κατηγορία:Οικογένεια ντε Λα Ρος Κατηγορία:Βαρωνέσσες του Πριγκιπάτου της Αχαΐας Κατηγορία:Βαρωνία του Ελδαμαλά Κατηγορία:Βαρωνία της Βελιγοστής
Κίος
Ιστορική αναδρομή
Χτίστηκε από τους Μιλήσιους τον 8ο - 7ο αιώνα π.Χ. στις ακτές της Βιθυνίας, στον κόλπο της Προποντίδας. Αποτέλεσε ένα σπουδαίο εμπορικό κέντρο για πάρα πολλά χρόνια και η πόλη έμεινε γνωστή για την εξαιρετική δημοκρατική οργάνωσή της. Ο Αριστοτέλης στο βιβλίο του Κιανών Πολιτεία περιγράφει την πολιτική και οικονομική οργάνωση της πόλης, με έξυπνη οργάνωση της φορολογίας και του εμπορίου. Κατά την περίοδο 4ου - 3ου π.Χ. αιώνα η πόλη διέθετε στην κυκλοφορία νομίσματα που βρέθηκαν σε λιμάνια απομακρυσμένων χωρών και διασώζονται σήμερα σε πολλές συλλογές. Αργότερα ο Βιθυνός βασιλιάς Προυσίας Α΄ την μετονόμασε σε Προυσιάδα. Κατά την Ρωμαϊκή και Βυζαντική περίοδο συνέχισε την πολιτιστική παρουσία της στον τότε γνωστό κόσμο και ακόμη στα χέρια των Οθωμανών Τούρκων υπήρξε σπουδαίο λιμάνι ναυπήγησης του Οθωμανικού στόλου από έμπειρα χέρια Κιανών.
Το 1919 η πόλη είχε περίπου 5000 κατοίκους εκ των οποίων 4620 Έλληνες, 242 Τούρκοι, 107 Αρμένιοι και 178 διάφοροι. Ύστερα από τη Μικρασιατική καταστροφή oι πρόσφυγες της Κίου ίδρυσαν την Παραλία Πιερίας και την Νέα Κίο στην Αργολίδα.
Εξωτερικοί σύνδεσμοι
Κατηγορία:Αρχαίες πόλεις της Βιθυνίας Κατηγορία:Επαρχία της Προύσας
Τζινάν
thumb|250px|Η πόλη από το βουνό με τους Χίλιους Βούδες Η Τζινάν (κινεζικά: 济南, ) είναι πρωτεύουσα της επαρχίας Σαντόνγκ στην ανατολική Λαϊκή Δημοκρατία της Κίνας. Σύμφωνα με την απογραφή του 2010, έχει πληθυσμό 6.813.800 κατοίκους, ενώ ο αστικός πληθυσμός είναι 4.335.900. Το όνομά της σημαίνει νότια του Τζι και αναφέρεται στον ποταμό Τζι, ο οποίος υπήρχε μέχρι τα μέσα του 19ου αιώνα, όταν ο Κίτρινος Ποταμός άλλαξε ρου και κατέλαβε την κοίτη του. Βρίσκεται ανάμεσα στο όρος Τάι και την κοίτη του Κίτρινου ποταμού. Είναι γνωστή επίσης ως η πόλη των πηγών, λόγω των πολλών αρτεσιανών πηγών, μεταξύ των οποίων και η πηγή Μπαότου, οι οποίες καταλήγουν τη λίμνη Νταμίνγκ.
Κατά την αρχαιότητα, η Τζινάν ήταν μοιρασμένη ανάμεσα στο βασίλειο Τσι και Τσου. Το βασίλειο Τσι έφτιαξε το μεγάλο τείχος του Τσι για να αμυνθεί έναντι στο βασίλειο Τσου. Το τείχος ξεκινούσε από την Τζινάν και έφτανε μέχρι το Τσινγκτάο. Το σημερινό της όνομα το πήρε κατά την περίοδο της Δυναστείας Χαν, όταν δημιουργήθηκε το ιερό Τζινάν. Περίπου το 500 μ.Χ. στην περιοχή εισήχθη ο Βουδισμός και έτσι κατασκευάστηκαν πολλοί βουδιστικοί ναοί. Το βουνό με τους Χίλιους Βούδες, κοντά στην πόλη, δημιουργήθηκε αυτή την περίοδο. Μετά την κατάκτηση της Κίνας από του Μογγόλους έγινε πρωτεύουσα της επαρχίας Σαντόνγκ. Η κατασκευή του σιδηροδρόμου Τζινάν-Τσινγκτάο το 1904 κατέστησε την πόλη σημαντικό επικοινωνιακό κόμβο.
1526 Μίκκελι
Ο Μίκκελι (Mikkeli) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,259. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την ομώνυμη φινλανδική πόλη.
Φυσικά χαρακτηριστικά
Τα φυσικά χαρακτηριστικά του Μίκκελι είναι άγνωστα.
Εξωτερικοί σύνδεσμοι
Μικκελι
Μαρουάν Ελκάμας
Ο Μαρουάν Ελκάμας είναι Αιγύπτιος κολυμβητής.
Παραπομπές
Κατηγορία:Αιγύπτιοι αθλητές
Μάσκαρα
μικρογραφία|Μάσκαρα Η μάσκαρα είναι καλλυντική ουσία για να σκουρίνει, να επιμηκύνει, να κυρτώσει, να χρωματίσει και πυκνώσει τις βλεφαρίδες. Εφαρμόζεται με βούρτσα βασισμένη σε ράβδο. Η μάσκαρα χρησιμοποιείται περιστασιακά στα φρύδια επίσης.
Ιστορία
Ο αισθητικός στολισμός μπορεί να τεκμηριωθεί στην αρχαία Αίγυπτο. Ανασκαφές και αρχεία από το 4000 π.Χ. αναφέρονται σε μια ουσία που ονομάζεται kohl και που χρησιμοποιείται για να σκοτεινιάζει τις βλεφαρίδες, τα βλέφαρα και τα φρύδια. Το Kohl χρησιμοποιήθηκε για να καλύψει τα μάτια, πιστεύοντας ότι αποτρέπει τα κακά πνεύματα και προστατεύει την ψυχή, τόσο από τους άνδρες όσο και από τις γυναίκες.
Κατηγορία:Κοσμητική
Μάχη του Αλή Βεράν
Η μάχη του Αλή Βεράν (17 Αυγούστου 1922) είναι στρατιωτική σύγκρουση που έλαβε χώρα στην Μικρά Ασία κατά την τελευταία φάση της Μικρασιατικής εκστρατείας και πιο συγκεκριμένα σε ένα στενό πέρασμα ανάμεσα στους δίδυμους λόφους "Κιουτσούκ" και "Μπουγιούκ Αντά" και παρά τους πρόποδες των ορέων "Μουράτ", "Χασάν Ντεντέ" και "Αντά Τεπέ". Αντίπαλοι ήταν, από τη μία μονάδες των Α΄ και Β΄ Σωμάτων του ελληνικού στρατού με διοικητή τον αρχιστράτηγο Νικόλαο Τρικούπη και από την άλλη, πολυπληθέστερα τμήματα υπό την ηγεσία του ίδιου του Μουσταφά Κεμάλ, που αποτελούσαν τον κύριο όγκο της συνολικής δύναμης του τουρκικού στρατού. Έπειτα από ολοήμερη σύγκρουση των 16 ελληνικών ταγμάτων με 60 τουρκικά, οι ελληνικές μονάδες παρέμειναν κυρίαρχες στο πεδίο της μάχης και επωφελήθηκαν της νύχτας γιά να αποχωρήσουν ανενόχλητες. Σε αυτό βοήθησε η σθεναρή τους αντίσταση στις τουρκικές επιθέσεις που αποθάρρυνε τον εχθρό και η κόπωση όλων(Ελλήνων και Τούρκων) που πολεμοῦσαν αδιάκοπα γιά πέντε ημέρες ήδη. Οι Έλληνες τραυματίες που δεν μπορούσαν να βαδίσουν αφέθηκαν στην κοιλάδα του Αλή Βεράν και, κατά πληροφορίες, σφαγιάσθηκαν.
Τι προηγήθηκε
Ύστερα από την αποτυχημένη για αυτές έκβαση της μάχης του Σαγγαρίου ποταμού στις πύλες της Άγκυρας τον Ιούνιο του 1921, οι ελληνικές στρατιωτικές δυνάμεις που λάμβαναν μέρος στη Μικρασιατική εκστρατεία ("Στρατιά Κατοχής Μικράς Ασίας") συμπτύχθηκαν, υποχωρώντας στις οχυρωμένες βάσεις εξόρμησής τους, επί της γραμμής Εσκί Σεχίρ – Αφιόν Καραχισάρ, δυτικά του ποταμού Σαγγαρίου. Έως και τον Αύγουστο του 1922, ουδεμία αξιοσημείωτη στρατιωτική ενέργεια αναλήφθηκε εκατέρωθεν, γεγονός που ευνόησε την τουρκική στρατιά η οποία βρήκε το χρόνο να ενισχυθεί σε άνδρες, πολεμοφόδια και υλικό. Βρισκόμενη σε οικονομική δυσχέρεια, η κυβέρνηση των Αθηνών έστρεψε τη δραστηριότητά της στο διπλωματικό πεδίο, αναγκασμένη να αναζητήσει συμβιβαστική λύση. Ωστόσο, η τουρκική πλευρά απέρριψε κάθε είδους μεσολαβητική πρόταση, επιδιώκοντας την ολοκληρωτική επικράτησή της στο στρατιωτικό πεδίο. Τα ξημερώματα της 13 Αυγούστου του 1922 εκδηλώθηκε η κύρια επίθεση των τουρκικών δυνάμεων κατά του ελληνικού μετώπου, στον πλέον μειονεκτικό νότιο τομέα του, την περιοχή του Αφιόν Καραχισάρ, Εκεί οι τουρκικές θέσεις ήταν ψηλότερα από τις ελληνικές, ενώ σχετικά κοντά στό μέτωπο βρίσκονταν οι σιδηροδρομικές γραμμές και οι σταθμοί από όπου γινόταν ο ανεφοδιασμός των ελληνικών μονάδων. Μετά από καταιγιστικό μπαράζ του τουρκικού πυροβολικού πού διέλυσε τα χαρακώματα στήν πρώτη γραμμή αντιστάσεως της 4ης ελληνικής μεραρχίας, οι τούρκοι επετέθηκαν, τα κατἐλαβαν και ανάγκασαν τους αμυνόμενους να υποχωρήσουν στην δεύτερη γραμμή αντιστάσεως, Ο συνταγματάρχης Πλαστήρας διατάχθηκε με το 5/42 Σύνταγμά του των ευζώνων και άλλες μονάδες να ανακαταλάβη τις χαμένες θέσεις, αλλά εκείνη την ημέρα δεν επετέθη, Η αντεπίθεση εξαπολύθηκε την επομένη 14 Αυγούστου, μα απέτυχε, οι τούρκοι είχαν εδραιωθή στα υψώματα και το πυροβολικό τους δέσποζε του πεδίου της μάχης. Ο στρατηγός Τρικούπης διέταξε υποχώρηση και εκκένωση του Αφιόν Καραχισάρ
Περικύκλωση των ελληνικών δυνάμεων- Η Μάχη στο Τουμλού - Μπουνάρ
Στις 16 Αυγούστου και στις 10 π.μ. η "Ομάδα Φράγκου" (47.000 άνδρες με 126 πυροβόλα) η οποία βρισκόταν στην αμυντική τοποθεσία Τουμλού - Μπουνάρ, δέχτηκε την επίθεση των Τουρκικών μονάδων. Στις 11 π.μ. κατέφθασαν εχθρικές ενισχύσεις και ο Πλαστήρας πρότεινε στον Φράγκου αντεπίθεση προς ανατολάς, ώστε οι δυνάμεις τους να ενωθούν με την "Ομάδα Τρικούπη" (50.000 άνδρες, 158 πυροβόλα). Ο Φράγκου αποδέχτηκε την πρόταση, ωστόσο η καθυστερημένη ανταπόκρισή του (περί μισής ώρας) είχε ως αποτέλεσμα, εν τω μεταξύ, οι Τούρκοι να καταλάβουν την ισχυρά οχυρωμένη θέση Τουκλού Τεπέ, διασπώντας έτσι οριστικά στα δύο, τις ελληνικές μονάδες. Τότε ο Φράγκου διέταξε σύμπτυξη και στις 22 μ.μ. η Ομάδα του έφτασε στο Χαλτιμπάγ, ενώ στις 2 π.μ. της επομένης μέρας βρίσκονταν στο Ισλάμκιοϊ. Στις 6 π.μ. της 17ης Αυγούστου οι Τρικούπης και Διγενής έφτασαν στο Σάλκιοϊ. Ο πρώτος, με μεγάλη καθυστέρηση, διέταξε υποχώρηση προς Μπανάζ, μέσω της οδού Σάλκιοϊ - Αλή Βεράν. Την 17η Αυγούστου 1922, με την ανατολή του ηλίου, τα τμήματα των ελληνικών μεραρχιών Ι, ΙV και V, μεταξύ του ποταμού Ακάρ (παραποτάμου του ποταμού Σαγγαρίου) και του Τουμλού Μπουνάρ δέχθηκαν επίθεση από ανατολάς και νότου. Οι ελληνικές μονάδες υπέστησαν καταιγισμό βολών πυροβολικού και είχαν τεράστιες απώλειες. Οι επιθέσεις του τουρκικού Πεζικού (6 Μεραρχίες) και Ιππικού (1 Μεραρχία) που ακολούθησαν τον κανονιοβολισμό, αποκρούσθηκαν χάρις στις ύστατες προσπάθειες των Ελλήνων στρατιωτών, όμως η πλάστιγα σύντομα έγειρε σε βάρος τους. Αρκετά τμήματα των μεταγωγικών και βοηθητικών σχηματισμών πανικοβλημένα, διαλύθηκαν και επιχείρησαν να σωθούν με άτακτη φυγή, αλλά σφαγιάσθηκαν από τους τούρκους ιππείς. Σημειώθηκαν τότε πολλά περιστατικά που καταδείκνυαν το βαθμό του πανικού αλλά και της απελπισίας των ελλήνων στρατιωτών, όπως περιπτώσεις κατά τις οποίες αξιωματικοί πυροβολήθηκαν από τους λιποτακτούντες φαντάρους, που εν συνεχεία και στην προσπάθεια διαφυγής τους, προέβαιναν σε βιαιοπραγίες κατά τούρκων αμάχων. Εξαίρεση αποτέλεσε η συντεταγμένη υποχώρηση του 5/42 Ευζωνικού Συντάγματος (Πλαστήρα) που κάλυψε επιτυχώς την υποχώρηση της 1ης μεραρχίας, υποχρεώνοντας τον αντίπαλο τούρκο διοικητή Ρεσάτ Μπέη (ο οποίος απέτυχε να ανατρέψει τους Έλληνες από τη θέση τους στο ύψωμα 1310 εντός μίας ώρας, όπως είχε υποσχεθεί στο Κεμάλ) να αυτοκτονήσει από ευθιξία, σύμφωνα όμως μέ την Διεύθυνση Ιστορίας Στρατού, η απόκρουση της επίθεσης του Ρεσάτ μπέη και η αυτοκτονία του έγιναν 4 ημέρες νωρίτερα και 20 χιλιόμετρα μακρυά, στο ύψωμα Χασάν Μπέλ ,από άλλη μονάδα.
Ωστόσο, οι τουρκικές δυνάμεις κατέλαβαν ένα στρατηγικό σημείο, το "Δασωμένο Λόφο" που τους επέτρεψε να ελέγχουν το σύνολο του πεδίου μάχης. Ο ταγματάρχης Βλάχος και ο αντισυνταγματάρχης Κωνσταντίνος Τσάκαλος προσπάθησαν να συγκρατήσουν τους άνδρες τους, αλλά δεν τα κατάφεραν, με τον δεύτερο να φονεύεται. Επίσης, μαχόμενος έπεσε ο αντισυνταγματάρχης Αθανάσιος Σακέτας, που αρνήθηκε να παραδοθεί στους τούρκους και διέταξε γενική επίθεση των ανδρών του. Περαιτέρω, ο ουλαμός των υποψήφιων εφέδρων αξιωματικών εξολοθρεύτηκε ολοσχερώς. Οι στρατηγοί Τρικούπης και Διγενής, με το αρχηγείο τους εκτεθειμένο και βαλλόμενο συνεχώς από τα εχθρικά πυρά, διηύθυναν την άμυνα των μονάδων που κρατούσαν ακόμη μέχρι που σκοτείνιασε. Οι Τούρκοι, διστακτικοί μπροστά στην απεγνωσμένη αντίσταση και φοβούμενοι μήπως χτυπήσουν φίλια τμήματα, σταμάτησαν τα πυρά. Την νύχτα, εγκαταλείποντας όλο το τροχήλατο υλικό, τα πεδινά πυροβόλα, τα βλητοφόρα τους, τα φορτηγά αυτοκίνητα και όλους τους τραυματίες που δεν μπορούσαν να βαδίσουν, οι ελληνικές δυνάμεις αποχώρησαν από το πεδίο της Μάχης του Αλή Βεράν κατευθυνόμενες δυτικά, προς το χωριό Κετσιλέρ.
Απόηχος
Η πράξη του στρατηγού Τρικούπη να παραδοθεί και όχι να πέσει στο πεδίο της μάχης ή να αυτοκτονήσει, έχει δεχθεί διαχρονική κριτική από έλληνες ιστορικούς. Στο έργο του, «Η Μικρασιατική εκστρατεία», ο Σαράντος Καργάκος αναφέρει: "Η παράδοση του Τρικούπη ήταν μια πράξη ρεαλισμού και ανθρωπισμού αλλ’ όχι προσωπικού ηρωισμού. Έπρεπε ν’ ακολουθήσει αυτούς που είχε τις προηγούμενες ημέρες οδηγήσει στη θυσία και να μη συρθεί –Αρχιστράτηγος αυτός!- στην αιχμαλωσία. Το χρέος του ήταν η αυτοκτονία. Έτσι θα κατακτούσε την αθανασία και θα δημιουργούσε παράδοση που ειδικά στον παρόντα καιρό θα μας ήταν πολύ χρήσιμη. Χάθηκε η ευκαιρία να επικρατήσει ως στρατιωτική νοοτροπία η αρχή: ο αρχηγός δεν παραδίδεται, αυτοκτονεί. Το έπραξαν εκατοντάδες Γερμανοί αξιωματικοί. Όχι για τον Χίτλερ. Για την προσωπική τους τιμή". Στις 18 Αυγούστου απονεμήθηκε από το γενικό στρατηγείο της τουρκικής στρατιάς ο τίτλος του αρχιστρατήγου στον Ισμέτ Πασά, ως επιβράβευση της συμβολής του στη νίκη. Ο νέος αρχιστράτηγος (Γεώργιος Πολυμενάκος) έφτασε στις 22 Αυγούστου στο ελληνικό αρχηγείο της Σμύρνης με τη συνοδεία του υπουργού Στρατιωτικών Νικολάου Θεοτόκη και του στρατηγού Β. Δούσμανη όπου μετείχαν σε σύσκεψη μαζί με τον Χατζανέστη και τον Ύπατο Αρμοστή Αρ. Στεργιάδη, κατά την οποία επιβεβαιώθηκε η πλήρης ασυνεννοησία που επικρατούσε, αφού ο πρώην αρχιστράτηγος ενημέρωσε τους υπολοίπους ότι: «Ο κίνδυνος για τη Σμύρνη εξέλιπε»
Πηγές
Η ΕΚΣΤΡΑΤΕΙΑ ΕΙΣ ΤΗΝ ΜΙΚΡΑΝ ΑΣΙΑΝ,ΔΙΕΥΘΥΝΣΗ ΙΣΤΟΡΙΑΣ ΣΤΡΑΤΟΥ,ΓΕΝΙΚΟ ΕΠΙΤΕΛΕΙΟ ΣΤΡΑΤΟΥ
Παραπομπές
Α
Απορία
Το αίσθημα της απορίας εκδηλώνεται όταν οι άνθρωποι αντιλαμβάνονται κάτι σπάνιο ή απροσδόκητο (αλλά όχι απειλητικό) και συγκρίσιμο με την έκπληξη που νιώθουν. Ιστορικά έχει θεωρηθεί ως μια σημαντική πτυχή της ανθρώπινης φύσης, που συνδέεται συγκεκριμένα με την περιέργεια και την ώθηση πίσω από την πνευματική εξερεύνηση. Η απορία συχνά συγκρίνεται με το συναίσθημα του δέους, αλλά το δέος συνεπάγεται με φόβο και σεβασμό παρά χαρά.
Ο Γάλλος φιλόσοφος, μαθηματικός, επιστήμονας και συγγραφέας Ρενέ Ντεκάρτ (Καρτέσιος) περιέγραψε την απορία ως ένα από τα πρωταρχικά συναισθήματα ισχυριζόμενος ότι τα συναισθήματα, γενικά, είναι αντιδράσεις σε απροσδόκητα φαινόμενα. Σημείωσε ότι όταν οι άνθρωποι συναντούν για πρώτη φορά ένα εκπληκτικό ή νέο αντικείμενο που είναι "πολύ διαφορετικό από αυτό που ξέραμε πριν, ή από αυτό που υποτίθεται ότι έπρεπε να είναι, το θαυμάζουμε και εκπλησσόμαστε". Αλλά ο Καρτέσιος, εν αντιθέσει αντίθεση με τους Έλληνες φιλόσοφους πριν από αυτόν, είχε μια θεμελιωδώς αρνητική άποψη για τον θαυμασμό: «Αν και είναι καλό να γεννιόμαστε με κάποια κλίση σε αυτό το πάθος επειδή μας διαθέτει στην απόκτηση γνώσεων, ωστόσο θα πρέπει μετά να προσπαθήσουμε όσο μπορούμε για να το ξεφορτωθούμε ».
Παραπομπές
Κατηγορία:ΣυναισθήματαΚατηγορία:Αρετή
Ρυέιγ-Μαλμαιζόν
Το Ρυέιγ-Μαλμαιζόν (γαλλικά: Rueil-Malmaison) είναι κοινότητα στα δυτικά προάστια του Παρισιού, στο νομό Ω-ντε-Σεν της Γαλλίας. Βρίσκεται 12.6 χιλιόμετρα (8 μίλια) από το κέντρο του Παρισιού. Είναι ένα από τα πλουσιότερα προάστια του Παρισιού.
Όνομα
Το Ρυέιγ-Μαλμαιζόν αρχικά ονομαζόταν απλώς Ρυέιγ. Στους μεσαιωνικούς χρόνους το όνομα Ρυέιγ προφερόταν διαφορετικά ως Roialum, Riogilum, Rotoialum, Ruolium ή Ruellium. Αυτό το όνομα προέρχεται από την κελτική λέξη ialo (που σημαίνει "τοποθεσία"), με μια κατάληξη που σημαίνει "ρυάκι" (λατινικά rivus, αρχαία γαλλικά rû) ή ίσως από μια κατάληξη που σημαίνει "πέρασμα ποταμού" (κελτικά ritu).
Το 1928, το όνομα της κοινότητας μετονομάστηκε επίσημα σε Ρυέιγ-Μαλμαιζόν ως αναφορά στο διασημότερο τουριστικό θέρετρό της, το κάστρο του Μαλμαιζόν, που ήταν το σπίτι της πρώτης συζύγου του Ναπολέοντα, Ιωσηφίνας ντε Μπωαρναί.
Το όνομα Μαλμαιζόν προέρχεται από την λατινική λέξη mala mansio, που σημαίνει «τόπο κακής τύχης». Στον πρώιμο Μεσαίωνα, το Μαλμαιζόν ήταν μια περιοχή βασιλικής κατοικίας που καταστράφηκε από τους Βίκινγκς το 846.
Μεταφορές
Το Ρυέιγ-Μαλμαιζόν εξυπηρετείται από τον σταθμό Ρυέιγ-Μαλμαιζόν στο Paris RER γραμμή A.
Εκπαίδευση
Δημόσια σχολεία :
Υπάρχουν αρκετά ανώτερα εκπαιδευτικά ιδρύματα στην περιοχή.
Αδελφοποιημένες πόλεις
Το Ρυέιγ-Μαλμαιζόν έχει αδελφοποιηθεί με τις ακόλουθες πόλεις :
Παραπομπές
Κατηγορία:Κοινότητες των Ω-ντε-Σεν
Μεράμπ Αμπραμισβίλι
Ο Μεράμπ Αμπραμισβίλι (αγγλικά: Merab Abramishvili, γεωργιανά: მერაბ აბრამიშვილი, 16 Μαρτίου 1957 – 22 Ιουνίου 2006), ήταν Γεωργιανός ζωγράφος του οποίου τα έργα ήσαν επηρεασμένα από τη Μεσαιωνική τέχνη και τον ευρωπαϊκό νεο-εξπρεσιονισμό.
Το 1974 αποφοίτησε από το 47ο Γυμνάσιο. Το 1972-1976 σπούδασε στο εργαστήριο ζωγραφικής του Αλεξάντρ Μπαντζελάντζε.
Τα έργα του εκτέθηκαν ως μέρος ατομικών και ομαδικών εκθέσεων τόσο στη Γεωργία όσο και στο εξωτερικό. Οι ζωγραφικές του φυλάσσονται από το Μουσείο Τέχνης της Γεωργίας και την Εθνική Πινακοθήκη στην Τιφλίδα, καθώς και το Μουσείο Ludwig, Κολωνία, όπως και ιδιωτικές συλλογές στη Φινλανδία και τις Ηνωμένες Πολιτείες.
Ο Μεράμπ Αμπραμισβίλι πέθανε αιφνιδίως στις 22 Ιουνίου 2006 σε ηλικία 49 ετών.
Εκθέσεις
• 3
Παραπομπές
Κατηγορία:Γεωργιανοί ζωγράφοι Κατηγορία:Ζωγράφοι του Εξπρεσιονισμού
Απαγορευμένο (άλμπουμ)
Απαγορευμένο  είναι ο τίτλος του 24ου άλμπουμ της Άννας Βίσση και κυκλοφόρησε σε Ελλάδα και Κύπρο στις 9 Δεκεμβρίου 2008 από τη Sony BMG. Αποτελεί το πρώτο άλμπουμ μετά το Άννα Βίσση που δεν περιλαμβάνει τη συμμετοχή του Νίκου Καρβέλα τόσο στη σύνθεση όσο και στην παραγωγή. Η ηχογράφηση έγινε στο Λος Άντζελες και την παραγωγή ανέλαβε ο Greg Ladanyi και η Άννα Βίσση.
Το Νοέμβριο του 2009 το άλμπουμ επανακυκλοφόρησε με τρία καινούρια τραγούδια και με βάσει τις συνολικές του πωλήσεις 30.000 έγινε δίπλα Πλατινένιο στην Ελλάδα.
Ιστορικό
Στις 30 Οκτωβρίου 2008, η Βίσση έδωσε συνέντευξη στο τηλεοπτικό μουσικό κανάλι MAD TV στην εκπομπή "OK" του Θέμη Γεωργαντά. Είπε ότι τα 10 τραγούδια του άλμπουμ ηχογραφήθηκαν στο Λος Άντζελες, ενώ συμμετείχε και η ίδια στην παραγωγή.
Παραγωγή
Η παραγωγή έγινε με τη δισκογραφική Music Group στο Λος Άντζελες, με επικεφαλής παραγωγό τον Greg Ladanyi. Η Βίσση ανήκει στη Maple Jam από το 2008. Ανάμεσα στους συνθέτες ήταν ο Patrick Leonard και ο Γιάννης Κυφωνίδης με τρία τραγούδια ο καθένας, ο Γιάννης Χριστοδουλόπουλος με δύο και οι Alex Papaconstantinou, Γρηγόρης Κόλλιας και η ίδια η Βίσση με ένα τραγούδι ο καθένας. Τα τραγούδια του Patrick Leonard αρχικά γράφτηκαν για το επερχόμενο αγγλόφωνο άλμπουμ της Βίσση αλλά τελικά ξαναηχογραφήθηκαν με ελληνικούς στίχους. Στο τραγούδι "Απαγορευμένο" στη μουσική συμμετέχει και η Kara Dioguardi. Οι στιχουργοί που συμμετέχουν είναι οι Μυρτώ Κοντοβά με 6 τραγούδια, Ελεάνα Βραχάλη με 5 και Γιώργος Μήτσιγκας, Γρηγόρης Κόλλιας, Βάγια Καλαντζή και Βαγγέλης Παπάζογλου με ένα τραγούδι ο καθένας.
Το άλμπουμ περιέχει τέσσερις διασκευές, τρεις αγγλικές και μία ελληνική: το bonus track "Κόντρα" από το "Breathless" του Dan Wilson, το "Μέταλλο" από το "Ni Tu Ni Yo" της Luz Casal και το "Αν Σ' Ερωτευτώ" της Christina Aguilera. Το "That's What Love Can Do" ηχογραφήθηκε και στα αγγλικά για το αγγλόφωνο άλμπουμ της Βίσση. Η ελληνική διασκευή είναι το ρεμπέτικο τραγούδι "Πέντε Χρόνια Δικασμένος" του Βαγγέλη Παπάζογλου. Την παραγωγή και το remix ανέλαβε ο Matheos Sprague και το τραγούδι έχει στοιχεία R&B και ραπ.
Η Βίσση έγραψε μουσική για το τραγούδι "Από Μακριά Και Αγαπημένοι" με στίχους της Μυρτώς Κοντοβά και περιγράφει την σχέση της με τον Καρβέλα. Το τραγούδι "Ρίσκο" και "Αλήτισσα Ψυχή", χαρακτηρίστηκαν από την Βίσση ως ροκ ζεϊμπέκικα.
Οι συνθέτες της επανακυκλοφορίας του άλμπουμ με τον τίτλο "Απαγορευμένο+" συμπεριλαμβάνουν τους Alex Papaconstantinou, Γιάννη Κυφωνίδη και Άννα Βίσση. Οι στιχουργοί είναι η Βάγια Καλαντζή με ένα τραγούδι και η Βίσση με δύο.
Κυκλοφορία
Το Απαγορευμένο κυκλοφόρησε στις 9 Δεκεμβρίου 2008 στην Ελλάδα και στην Κύπρο από τη Sony BMG. Είναι το πρώτο άλμπουμ μετά το Nylon το 2005 και περιέχει 15 τραγούδια, δύο από τα οποία σαν bonus tracks. Τα bonus tracks είναι το τραγούδι "Το Παρελθόν Μου" από το soundtrack της ταινίας Bank Bang και η ελληνική διασκευή του "Breathless" με τίτλο "Κόντρα".
Επανακυκλοφορία
Στις 16 Νοεμβρίου 2009 το Απαγορευμένο επανακυκλοφόρησε με τρία καινούρια τραγούδια και δύο remix με τον τίτλο Απαγορευμένο+.
Αποδοχή
To Απαγορευμένο έκανε είσοδο στην 3η θέση στα Top 50 Ελληνικών Άλμπουμ της IFPI και έγινε χρυσό την πρώτη εβδομάδα κυκλοφορίας. Τη δεύτερη εβδομάδα ανέβηκε στην 1η θέση όπου παρέμεινε και την τρίτη εβδομάδα.
Αν και το άλμπουμ κυκλοφόρησε στις 9 Δεκεμβρίου 2008, 3 εβδομάδες πριν το νέο έτος, το Απαγορευμένο κατάφερε να μπει στο top 10 των Εμπορικότερων Άλμπουμ του 2008. Καταλαμβάνει την 9η θέση στο Top 50 Ελληνικών Άλμπουμ και τη 10η θέση στο Top 50 Ελληνικών και Ξένων Άλμπουμ.
Στην Κύπρο έκανε είσοδο στην 1η θέση στο επίσημο κυπριακό chart όπου παρέμεινε για 8 εβδομάδες. Έγινε χρυσό τη δεύτερη εβδομάδα κυκλοφορίας του και πλατινένιο στην όγδοη. Έμεινε στο top 10 για 12 εβδομάδες και έγινε διπλά πλατινένιο. Με την επανακυκλοφορία, το άλμπουμ έκανε επανείσοδο στο chart στην 1η θέση για τρεις εβδομάδες και παρέμεινε στο top 10 για τρεις μήνες.
Στις 8 Αυγούστου 2010, το Απαγορευμένο διανεμήθηκε με την εφημερίδα "Real News". Η εφημερίδα πούλησε 61.320 αντίτυπα.
Προώθηση
Στις 29 Οκτωβρίου 2009 κυκλοφόρησε το τραγούδι "Το Παρελθόν Μου" σε όλους τους ραδιοφωνικούς σταθμούς σε Ελλάδα και Κύπρο μαζί με το βίντεο κλιπ στο MAD TV. Το τραγούδι αποτελεί soundtrack της ελληνικής ταινίας Bank Bang.
Στις 10 Φεβρουαρίου 2009, η Άννα Βίσση εμφανίστηκε στα βραβεία Γυναίκες της Χρονιάς 2008 που διοργάνωσε το περιοδικό "Madame Figaro" στην Κύπρο. Εκεί ερμήνευσε τα τραγούδια "Απαγορευμένο", "Κόντρα", "Το Παρελθόν Μου" και "Στη Πυρά".
Απαγορευμένο Live Show
Στις 10 Μαΐου 2009, μετά από τρία χρόνια απουσίας εμφανίσεων στην Ελλάδα, η Βίσση εμφανίστηκε σε μια ειδική διοργάνωση, στα πλαίσια της Εβδομάδας Ελληνικής Μουσικής, σε συνεργασία με τον τηλεοπτικό σταθμό Mad και τον ραδιοφωνικό σταθμό Sfera. Η συναυλία πραγματοποιήθηκε στο Fuzz Club, όπου η Βίσση τραγούδησε για πρώτη φορά, σε κοινό 2.000 ατόμων, όλα τα τραγούδια του δίσκου Απαγορευμένο, μαζί με παλιότερες της επιτυχίες.
Απαγορευμένο Summer Tour
Η Βίσση αρχικά είχε προγραμματίσει να ξεκινήσει τις εμφανίσεις στο νυχτερινό κέντρο "Αθηνών Αρένα" το Φεβρουάριο του 2009 αλλά τελικά προτίμησε να δώσει μια μεγάλη συναυλία στην Αθήνα στο Θέατρο Βράχων και να ξεκινήσει μια καλοκαιρινή περιοδεία. Ο τίτλος της περιοδείας ήταν Απαγορευμένο Summer Tour.
The Fabulous Show
Οι εμφανίσεις της στο νυχτερινό κέντρο "Αθηνών Αρένα" για τη χειμερινή σεζόν 2009-2010 ξεκίνησαν στις 31 Οκτωβρίου 2009. Η Βίσση εμφανιζόταν στη σκηνή 2 φορές την εβδομάδα, κάθε Παρασκευή και Σάββατο και το show είχε το τίτλο The Fabulous Show από το τότε καινούριο της τραγούδι "Fabulous". Μαζί της εμφανίζονταν το συγκρότημα Μπλε, ο Γιώργος Σαμπάνης και η ρεμπέτισσα Μαριώ. Οι εμφανίσεις ολοκληρώθηκαν στις 20 Μαρτίου 2010 και το show μεταφέρθηκε στη Θεσσαλονίκη στο νυχτερινό κέντρο "Πύλη Αξιού".
Απαγορευμένο+
thumb|right|Απαγορευμένο+
Το Παρελθόν Μου
Το πρώτο single που κυλοφόρησε ήταν το τραγούδι "Το Παρελθόν Μου" στις 29 Οκτωβρίου 2008. Το τραγούδι αποτελεί το soundtrack της ταινία Bank Bang και κυκλοφόρησε ταυτόχρονα σε όλους τους ραδιοφωνικούς σταθμούς σε Ελλάδα και Κύπρο μαζί με το βίντεο κλιπ στο MAD TV. Μουσική έγραψε ο Γιάννης Κυφωνίδης και στίχους ο Γιώργος Μήτσιγκας.
Απαγορευμένο
Το "Απαγορευμένο" σε μουσική Patrick Leonard και Kara Dioguardi, ενώ με στίχους της Ελεάννας Βραχάλη, κυκλοφόρησε στις 26 Νοεμβρίου 2008. Το βίντεο κλιπ έκανε πρεμιέρα στην επίσημη ιστοσελίδα της Άννας Βίσση στις 14 Δεκεμβρίου 2008. Το τραγούδι έκανε είσοδο στο #4 στο επίσημο chart ελληνικών singles. Έφτασε στην #1 τα Χριστούγεννα όπου παρέμεινε για δύο εβδομάδες.
Στη Πυρά
Δεύτερο single από το Απαγορευμένο το dance τραγούδι "Στη Πυρά" σε μουσική Alex Papaconstantinou και στίχους της Μυρτώς Κοντοβά. Το single είχε ήδη γίνει επιτυχία από την κυκλοφορία του άλμπουμ. Το βίντεο κλιπ γυρίστηκε στο "Αθηνών Αρένα" και κυκλοφόρησε στις 9 Μαρτίου 2008. Τη σκηνοθεσία ανέλαβε η Christine Crokos. Έκανε είσοδο στη #10 και ανέβηκε στη #3 και παρέμεινε εκεί για τρεις συνεχόμενες εβδομάδες.
Αλήτισσα Ψυχή
Το τρίτο single ήταν το "Αλήτισσα Ψυχή". Το βίντεο κλιπ γυρίστηκε στο Monument Valley της Αριζόνα από την σκηνοθέτη Christine Crokos. Η Βίσση ερμήνευσε το τραγούδι στα MAD Video Music Awards 2009. Έφτασε μέχρι την #4 στο ελληνικό iTunes και στην #7 στο επίσημο chart ελληνικών single.
Από Μακριά Και Αγαπημένοι (Alex Papaconstantinou Edit)
Η Βίσση ανακοίνωσε σε ραδιοφωνική της συνέντευξη ότι γύριζε το βίντεο κλιπ σε σκηνοθεσία της Christine Krokos. Το single ήταν remix του Alex Papaconstantinou που η Βίσση παρουσίασε πρώτη φορά στο Απαγορευμένο Summer Tour και συμπεριλαμβάνεται στο Απαγορευμένο+. Κυκλοφόρησε στις 10 Οκτωβρίου 2009 και το βίντεο κλιπ είναι αφιερωμένο στον Greg Ladanyi, που απεβίωσε τον προηγούμενο μήνα στις 29 Σεπμβρίου 2009.
Fabulous
Το τραγούδι "Fabulous" έκανε πρεμιέρα αποκλειστικά στο ραδιοφωνικό σταθμό Rythmos FM στις 22 Οκτωβρίου 2009 όπου έφτασε στην 1η θέση στο chart του σταθμού. Μουσική έγραψε ο Alex Papaconstantinou και στίχους η Άννα Βίσση και ήταν το εναρκτήριο τραγούδι του The Fabulous Show. Στις 5 Μαρτίου 2010 κυκλοφόρησε το βίντεο κλιπ, σκηνοθετημένο για μία ακόμη φορά από την Christine Krokos.
Βραβεία
Στα MAD Video Music Awards 2009 η Άννα Βίσση ήταν υποψήφια για τα βραβεία Καλύτερη Γυναίκα Καλλιτέχνις, Καλλιτέχνης της Χρονιάς και Καλύτερη Σκηνοθεσία Βίντεο Κλιπ για το "Απαγορευμένο" του Αργύρη Παπαδημητρόπουλου και κέρδισε 2 βραβεια:
Στις 16 Μαΐου 2010 η Βίσση παρευρέθηκε στην πρώτη διοργάνωση των Βαλκανικών Μουσικών Βραβείων στη Σόφια της Βουλγαρίας. Εκεί ερμήνευσε ορισμένα της παλιά και νέα κομμάτια, ενώ στη σκηνή τη συνόδευσε ο Ντέιβ Στιούαρτ. Κατά τη διάρκεια της βραδιάς, η Βίσση απέσπασε δυο βραβεία:
Στα MAD Video Music Awards 2010 ήταν υποψήφια για 2 βραβεία: Καλύτερη Γυναίκα Καλλιτέχνις και Καλύτερος Στίχος - Ατάκα για το I'm fabulous για το τραγούδι "Fabulous".
Παραπομπές
Κατηγορία:Δισκογραφία της Άννας Βίσση Κατηγορία:Άλμπουμ του 2008
Δημήτριος Δογιάμας
Ο Δημήτριος (Μήτρος) Δογιάμας ή καπετάν Μπήκας (1879 – 1936) ήταν σημαντικός Έλληνας Μακεδονομάχος οπλαρχηγός από την Μπαροβίτσα (Καστανερή), Παιονίας της περιφερειακής ενότητας Κιλκίς.
Βιογραφικά στοιχεία
Ο Δημήτριος Δογιάμας γεννήθηκε το 1879 στην Μπαροβίτσα (Καστανερή), Παιονίας της περιφερειακής ενότητας Κιλκίς. Κατάγονταν από παλιά και επιφανή οικογένεια της Μπαροβίτσας (Καστανερής) που ασχολούνταν με τη γεωργία και κτηνοτροφία. Ήταν ο τρίτος γιος του Χρήστου και της Αγγελικής Δογιάμα. Ο Τραϊανός και ο Λάζαρος ήταν οι μεγαλύτεροι αδερφοί του, ενώ ο Γεώργιος και η Μαρία (1886 - 1920) ήταν τα μικρότερα αδέρφια του. Είχε μία κόρη, τη Μαρία και δύο γιους, τον Ευάγγελο και το Λάζαρο.